O Tártaro na Eneida - VERBA VOLANT\nO Tártaro na Eneida\n- O Tártaro ou Tártaros é un lugar de tormento e sufrimento eternos, parecido ao inferno do cristianismo e ao inframundo das relixións paganas.\nNa mitoloxía grega, o Tártaro é tanto unha deidade como un lugar do inframundo, máis profundo incluso que o Hades.\nHesíodo conta que Tártaro era fillo de Éter e Xea, e pai de Tifón e Equidna. Na iíada Zeus di que o Tártaro esta ?tan abaixo do Hades coma o ceo está de alto sobre a terra?. Ao ser un lugar tan alonado do sol e tan profundo na terra, está rodeado por tres capas de noite, que rodean un muro de bronce que a súa vez abarca o Tártaro. E un pozo húmido, frío e desgraciado undido na tenebrosa oscuridade.\nMentres que o Hades é o lugar dos mortos, o Tártaro ten ademáis unha serie de habitantes. No Tártaro os prisioneiros eran gardados por xigantes, cada un con 50 enormes cabezas e 100 fortes brazos, chamados Hecatonquiros.\nEn mitologías posteriores o Tártaro convertiuse no lugar onde o castigo adecúase ao crime. Radamantis, Éaco e Minos eran os xuíces dos mortos e decidían quenes ían ao Tártaro.\nNa mitoloxía romana o Tártaro é o lugar onde se enviaba aos pecadores. É un ugar gigantesco rodeado polo flamígero río Flegetonte e tripes murallas para evitar que os pecadores escapen del.\nEsta gardado por unha hidra con 50 enormes fauces negras, que se sentaba nunca porta protexida por columnas de diamante. Dentro hai un castelo con anchas murallas e un alto torreón de ferro, dentro hai un pozo do que se di que profundiza na terra o dobre da distancia que hai entre a terra dos vivos e o Olimpo. No fondo deste pozo estan os Titáns, os Alóadas e outros moitos pecadores.\nA Eneida o describe como: ?lugar cunhas anchas murallas protexidas con un triple muro\nque rauda corrente ciñe de ardentes chamas,\no Flegetonte do Tártaro, e arrastra resoantes pedras.\nEnfrente queda unha porta enorme e unhas columnas de diamante macizo,\ntal que ningunha forza humana nen os propios habitantes do ceo\npodrían abrir en son de guerra; unha torre de ferro alzase o aire,\nE Tisífone sentada, revestida dun manto de sangue,\ngarda insomne a entrada de día e de noite.\nA xigantesca Hidra coas suas cincuenta negras bocas,\nmáis cruel aínda, ten dentro a sua sede. Logo é o Tártaro mesmo,\nque se abre ó abismo e se extende baixo as sombras dúas veces\no que a vista do ceo ata o Olimpo etéreo.\nmarchando polos escuros camiños cubren\na distancia que os separa e a porta se aproximan.?\nDIZ JUNCAL, Belén\nCORVALÁN GARCÍA, Florencia\nCategoría: ÉPICA - Publicado o 19-02-2009 10:14


A editorial Todolibro pide desculpas polos seus libros infantís machistas e anuncia que non volverá imprimilos | Noticias Vigo\nA editorial Todolibro pide desculpas polos seus libros infantís machistas e anuncia que non volverá imprimilos\nFACUA denunciou dous contos destinados a primeiros lectores por perpetuar estereotipos que poden denigrar a importancia da muller\nPublicado por Noticias Vigo o día 12/12/2018 na sección de FACUA,Social\nFACUA valora positivamente que a editorial Todolibro pedise desculpas polos seus libros infantís machistas e anunciase que non volverá imprimilos. A asociación denunciou os seus contos Te quiero papá y Te quiero mamá, da colección Mi querida familia, por perpetuar estereotipos que poden denigrar a importancia da muller. Con frases como “Te quiero mamá porque lavas mi osito de peluche cuando está sucio”, o “Te quiero mamá porque consigues que mi pijama huela a limón” a mamá do conto só aparece retratada en situacións propias do coidado do fogar: limpeza da roupa, cociña, ou hixiene persoal do bebé. Mentres, papá é un heroe que acompaña nas aventuras e o descubrimento do mundo: Te quiero papá porque sabes jugar a los piratas”, o “Te quiero papá porque me enseñas cosas nuevas”.\nA editorial pediu desculpas nun comunicado por “ferir a sensibilidade de moitas persoas”. No seu escrito, ademais, recoñecen que “hai que ser enormemente coidadoso coa mensaxe que se envía aos nenos e nenas que nuns anos serán adultos e deberán formar unha sociedade igualitaria e sen estereotipos”.\nFACUA considera especialmente grave estes contos sexistas por estar destinados aos primeiros lectores, que aínda están a conformar a súa identidade de xénero e asignándolle as características diferenciadoras que os definen.\nA asociación lembra que o xénero se constrúe desde a primeira infancia e nesa transfusión de información confórmase unha visión de como deben ser os homes e as mulleres. Contos como os denunciados poderían perpetuar os estereotipos, cada día máis afastados da realidade, de que as mulleres teñen a obrigación de coidar dos fillos e do fogar mentres que os homes están exentos desta responsabilidade e poden dedicar o seu tempo a unha vida infinitamente máis divertida e de maior relevancia social. Nos contos denunciados de Todolibro, a mamá tan só aparece levando a cabo tarefas de limpeza e coidado do fogar, mentres o papá aparece en actividades de lecer.\nA muller móstrase compracente, sensible, coidadora das persoas, sen ambición nin aventura. Os homes son, pola contra, fortes, valentes, aventureiros e seguros de si mesmos. Isto podería perpetuar unha situación de desigualdade, persoal e social e que, no caso das mulleres, ademais, contribúe a unha situación de submisión fronte ao poder masculino. Algo que co paso do tempo pode contribuír a situacións como a brecha salarial, o acoso, a discriminación ou moitas outras situacións nas que hai un abuso de superioridade do home sobre a muller.\nDenuncian a editorial Todolibro por contos infantís…


NOMES DE PLANTAS E ANIMAIS: Outubro 2010\ncurutos e coroas\nO extremo superior da cabeza das aves e das persoas é denominada curuto ou coroa en galego. No Vocabulario Ortográfico da Lingua Galega aparece píleo para unha parte dos cogomelos, pero non para esta parte da cabeza dos vertebrados. Píleo á a voz usada en español de España para esta parte das aves, mentres ca por exemplo en Arxentina úsase corona. Coruta (pronunciado curuta) é variante portuguesa de coroa. Na lingua estándar, no entanto, predomina esta última. Posto a escoller eu tamén escollería coroa. Ao fin e ao cabo o portugués é a sétima lingua máis falada do mundo, e é moi útil seleccionar vocabulario técnico común.\nP. S.: coroa é pronunciada moitas veces croa, tanto en galego como en portugués.\nPublicada por branda à(s) 2:42 da tarde Sem comentários:\ndomfafe, camachuelo e cardeal\nNon ten remedio, polo que se ve, pero deixemos unha anotación. Uns dos aspectos máis curiosos da nomenclatura ibérica das aves é o camiño seguido por portugués e castelán para denominar a Pyrrhula pyrrhula, unha ave forestal de vistosa cor vermella no peito e ventre (nos machos, pois as femias son máis apagadas) .\nO nome portugués dom-fafe debe proceder, de maneira estraña, do alemán dompfaffe, que designa esta ave (tamén chamada gimpel). Dom é catedral, pfaffe, crego. Esquécense neste caso as denominacións populares.\nO nome español estándar camachuelo procede do andaluz camachuelo (derivado de camacho), que designa ao liñaceiro (Carduelis cannabina) nesta rexión. Ao igual do que Pyrrhula, esta última ave ten tons vermellos no peito, moito menos marcados. En ningunha lista de aves moderna intentouse corrixir esta asignación, inicialmente errónea, e lamentada por Francisco Bernis, autor da lista española, no seu libro da Ed. Gredos.\nA primeira denominación que aprendín en castelán foi, no entanto, picabrotes. Así figuraba, cunha linda ilustración, nun libro chamado máis ou menos 50 preguntas sobre las aves. Esta publicación foi probablemente a "culpable" do meu interese por este grupo animal, xunto coa inesquecible Fauna Ibérica de Félix Rodríguez.\nEn galego a primeira voz proposta nunha lista completa de nomes foi paporrubio real (X.M. Penas e C. Pedreira). Esta forma aparece no dicionario de Valladares de 1884, cunha descrición impecable. Non teño idea se aínda forma viva. Só ten un problema, asocia ao Pyrrhula co Erithacus rubecula, o típico paporrubio, ben distinto certamente, en hábitos e aparencia.\nEn Asturias papu coloráu é tamén nome de Pyrrhula, rexistrado por Alfredo Noval e citado no dicionario asturiano on-line. No galego da Veiga do Eo recolleuse tamén papocolorado para Pyrrhula, segundo J. A. Fernández Vior, autor dunha tese sobre a fala deste concello.\nEste é o motivo, a asociación con outra especie non afín, polo que posteriormente se propuxese cardeal en galego, voz citada por algún autor antigo e hoxe rexistrada como cardenal en puntos dispersos de Galicia. Con certeza hai diversas especies chamadas cardeais e cardenales no ámbito hispano-luso, pero realmente podería dicirse o mesmo doutras voces comúns de aves que se estenderon a América.\nMáis nomes do Pyrrhula en galego? Apunto algúns, recollidos sobre todo dos traballos de X. R. Patiño e de Etnografía Mindoniense: picaflor, tillasancre, peitorroxo, frade..algúns máis?\nPublicada por branda à(s) 11:28 da manhã Sem comentários:\nmitras e rabadillas\nO pigóstilo é un conxunto de ósos soldados no extremo anterior dunha ave que sostén unha protuberancia carnosa na base da cola. A cuberta plumar desta zona ten ás veces unha cor diferente do resto da zona superior, polo que en bastantes paseriformes ten carácter diagnóstico.\nEsta zona da ave sobre o pigóstilo denomínase mitra nas guías de aves. A voz pode deberse a que a súa forma pode lembrar a un gorro de bispo, de aí que en castelán de España se denomine habitualmente obispillo.\nA Real Academia Española (http://www.rae.es/) sinala mitra como sinónimo de obispillo. O dicionario en liña portugués (http://www.priberam.pt/) dá mitra como unha forma rexional para o uropígio das aves (o nome da mitra en portugués culto estándar).\nA forma máis popular en galego debe ser, no entanto, rabadilla. Esta voz é usada tamén no castelán culto hispanoamericano, e é recollida como correcta en dicionarios galegos. Aparece tamén en dicionarios portugueses, acarón de rabadela, aínda que o común na lingua culta é uropígio.\nEn Brasil hai tamén unha forma popular, sobre, e unha culta, uropígio.\nEn galego temos pois unha voz maiormente culta, mitra, e unha popular, rabadilla.\nCal debería preferirse?\nPublicada por branda à(s) 9:50 da tarde Sem comentários:\nás, alas e asas\nSe ben unha forma bastante frecuente na literatura galega para os membros superiores das aves, recubertos de plumas, que fan posíbel o voo é ás, esta forma non é usada na lingua popular. Na realidade é un arcaísmo recuperado por certa literatura moderna, con algún uso entre falantes cultos. No galego moderno popular predomina totalmente alas, aínda que tamén se di asas nalgúns lugares, como en portugués actual. Ou polo menos era así cando se fixeron as enquisas do Atlas Lingüístico Galego (en prep.)\nA RAG admite tanto á como ala, pero esquece asa por completo nos seus dicionarios modernos, con este significado.\nA forma galegoportuguesa medieval á ou aa evolucionou a asas (as ás>as asas) en portugués. Na proposta reintegracionista do galego só se admite entón asa para os animais, encanto ala é unha parte dun edificio, seguindo o modelo luso.\nPara qué usar unha forma medieval se podemos optar, cando menos, por dúas formas populares?\nPublicada por branda à(s) 9:46 da tarde Sem comentários:


Reflexións de Coresma I - O xaxún, a cinza e a abstinencia\nQuere ser o recoñecemento da nosa condición humana, tan limitada e corruptible. Quere ser un toque de atención ao noso orgullo e autosuficiencia. Pero é, sobre todo, unha chamada a pór o fundamento da nosa existencia, non en nós mesmos, senón en Cristo Salvador, o que pode librarnos da corrupción e a morte. Cristo é medicamento de inmortalidade. Por iso, ao impor a cinza, dise: «Crede no Evanxeo», crede a boa noticia de Xesucristo.\nA Cinza que Deus quere:\n- Que non te gloríes de ti mesmo; os teus talentos recibíchelos para servir.\n- Que non te consideres dono de nada, só humilde administrador.\n- Que aprecies o valor das cousas sinxelas.\n- Que vivas o momento presente.\n- Que non temas a morte.\nO xaxún e abstinencia\nComo signo de austeridade. Pídese algún rigor na comida e absterse de carne en certos días. Antes, o non comer carne podía supor bastante sacrificio. Pero non importa a materialidad, senón o espírito. A austeridade fainos máis libres e máis solidarios. Non importaría comer un pouco máis ou un pouco menos, importa o superar vicios e apegos e o ofrecer o froito do teu xaxún aos famentos do mundo.\nO xaxún e a abstinencia que Deus quere:\n- Que non sexas escravo do consumo, do tabaco, de nada.\n- Que non gastes tanto en moda, caprichos, marcas.\n- Que non pases tanto tempo ante a TV e saibas discernir e controlar.\n- Que sexas solidario e xeneroso.\n- Que prefiras pasar ti necesidade antes de que a pase o irmán.


Suspenden a NorthWest Triman, prevista para outubro nas Pontes | Terrachaxa.com\nSuspenden a NorthWest Triman, prevista para outubro nas Pontes\n3 Set 2020 Actualidade, As Pontes, Deportes Actualidade, As Pontes, Deportes\nO Concello das Pontes ante a evolución da situación sanitaria da pandemia provocada polo covid-19 comunica a cancelación da NorthWest Triman, que se ía celebrar o vindeiro 4 de outubro nas Pontes.\nAseguran que esta medida adóptase con carácter preventivo e co obxectivo prioritario de velar pola saúde da veciñanza e preservar o inicio do curso escolar, así como evitar calquera tipo de concentración, nun espazo público municipal, que poda provocar un gromo na vila.\n“A obriga do Concello é velar para que non se produza un gromo no noso municipio nun momento de incerteza, con máis de 120 casos positivos na área sanitaria de Ferrol, case 3.000 en toda Galicia e unha cifra que se eleva ata 86.000 casos en España, extremando as precaucións para evitar calquera tipo de concentración que supoña unha aglomeración de carácter importante como é esta proba deportiva na que participan más de 500 atletas”, din.\n“Desde o Concello queremos agradecer á organización a súa comprensión ante esta decisión así como a súa total colaboración, lamentado as molestias e os inconvenientes xerados, non só á organización, senón tamén aos centos de deportistas inscritos na proba e que este ano non poderán gozar da súa paixón polo deporte e do noso pobo”, conclúen.\nEtiquetas coronavirusCOVID-19DeportesNorthwest Triman\nAnterior O CD Goiriz renova a todos os seus xogadores para esta tempada\nSeguinte Os populares de Vilalba lamentan “a falta de sensibilidade do Concello con Protección Civil”


Estoril (Portugal), posible novo fogar dun Juan Carlos, I que baralla facer un documental\nRedacción Catalunyapress | Luns, 25 de Outubro de 2021, 09:23\nO emérito espera que as boas noticias xudiciais das últimas semanas permítanlle volver a España. Moncloa e Zarzuela non están polo labor.\nO exilio portugués, onde estivo o seu pai Don Juan, podería ser unha saída intermedia asumible por todos.\nImaxe de recurso do rei emérito Juan Carlos I/ ep\nJuan Carlos I xa ten suficiente co seu retiro a Abu Dabi e está a presionar ás institucións españois para volver. En Moncloa e Zarzuela saben que esta situación, tarde ou cedo, vai producir, polo que están a traballar no regreso do exmonarca.\nCon todo, nin a Casa Real nin o Goberno están a favor de que Juan Carlos I establézase directamente en España, e apostan por Estoril, en Portugal, como un destino asumible para todas as partes, segundo informa VozPopuli.\nEn Zarzuela empezan a estar molestos co retiro do Emérito a Emiratos Árabes, sobre todo polos constantes movementos do exmonarca para forzar a súa volta a España. Entre outras accións, Juan Carlos I está a falar con produtoras para facer un documental sobre a súa vida.\nA este escenario súmase o case xa seguro arquivo por parte da Fiscalía da investigación contra o Emérito, que facilitaría poder achegalo a España con menos balbordo mediático. Con todo, as institucións estatais son conscientes da imaxe que deixou o antigo Rey no país, polo que prefiren que non se instale definitivamente en España e sinalan cara a Portugal.


O Plan Activamos Ourense ofrece 21 millóns de euros en financiamento\nSantiago Novoa, Manuel Baltar e Rubén Saavedra, trala sinatura do convenio do Plan Activamos Ourense./P.L.\nA Deputación de Ourense e Abanca veñen de renovar, por quinto ano, o convenio para a posta en marcha do Plan Activamos Transforma Ourense, que facilita o acceso a financiamento a pemes, autonómos, familias e corporacións locais da provincia ourensá.\nO presidente da Deputación de Ourense, Manuel Baltar, e o director de Banca Institucional de Abanca, Santiago Novoa, foron os encargados de renovar o acordo do Plan Activamos. Estiveron acompañados polo director territorial de Abanca en Ourense, Rubén Saavedra, quen sinalou que se trata dunha “alianza estratéxica” entre ambas entidades “que nos vai permitir seguir impulsando o desenvolvemento económico e social da provincia a través do crédito”.\nSerán 21 millóns de euros os que se poñan a disposición de pequenas e medianas empresas, familias e concellos ourensáns, en condicións ventaxosas. Un “compromiso de mínimos” que se poderá ampliar en función da demanda, segundo adiantou Santiago Novoa.\nRubén Saavedra, pola súa banda, detallou as novidades desta quinta edición do Plan Activamos. En concreto, haberá seis liñas de financiamento dirixidas a pemes e autónomos, unha delas novidade: a de internacionalización, que facilitará apoios de entre 10 e 60.000 euros. Asemade, mantéñenese as liñas de apoio ao emprendemento, dotadas cun máximo de 200.000 euros por proxecto; para novos investimentos, con ata 600.000 euros; para a creación de emprego, 30.000 euros por proposta; crédito para circulante, ata 200.000 euros, e finalmente financiamento para mellora da eficiencia enerxética, tamén ata 200.000 euros.\nAs familias ourensás poderán optar a cinco tipo de préstamos, para financiar a compra de equipamentos tecnolóxicos, de vehículos eficientes, para formación, para melloras de eficiencia enerxética e para rehabilitación de vivendas no rural.\nFinalmente, para as corporacións locais están deseñadas catro liñas de financiamento: préstamos para investimentos, para circulante, para avais e confirming.\nCase 90 millóns concedidos\nNas súas catro edicións anteriores, o Plan Activamos concedeu na provincia de Ourense aoiou máis de 3.150 empresas, familias e concellos con 89,4 millóns de euros en crédito. A maior parte dos préstamos foron para pemes e autónomos (83,4 millóns), dos cales 50,4 millóns se destinaron a financiar circulante e outros 33 millóns para relaizar novos investimentos, proxectos de emprendemento e de mellora da eficiencia enerxética.\nUnhas cifras que para o presidente da Deputación Provincial son “feitos e realidades que avalan o éxito deste plan”. Manuel Baltar remarcou a colaboración de Abanca cos proxectos do seu Goberno provincial, como recentemente coa renovación do Plan ChegOU.\nPuede ver este artículo en la siguitente dirección /articulo/economia/plan-activamos-ourense-ofrece-21-millons-euros-financiamento/20190208123139009620.html


Finalidade e obxetivo\nO obxectivo das axudas reguladas nestas bases é fomentar a cooperación entre as Pemes e os demais axentes do sistema rexional de innovación, a través do apoio a proxectos de investigación e innovación orientados ao mercado e aliñados cos retos e prioridades identificados na RIS3 para Galicia.\nPoderán ser beneficiarios destas axudas as agrupacións de empresas. As empresas poderán ser pequenas, medianas ou grandes.\nOs proxectos estarán en consonancia cos retos contidos na RIS3 Galicia. Os proxectos de I+D+i subvencionables ao abeiro desta convocatoria deberán realizarse sempre en cooperación con Pemes e ter un orzamento subvencionable mínimo de 500.000 euros e un máximo de 1.500.000 euros dividido nas distintas actividades que realizará cada un dos integrantes da agrupación. Esixirase unha participación mínima por cada membro da agrupación de 75.000 euros e a repartición da participación de cada empresa deberá ser equilibrada, e non superará en ningún caso, a participación dunha única empresa (ou empresas vinculadas) o 65 % do orzamento subvencionable total do proxecto.\nb) Custos de carácter indirecto: os custos indirectos son aqueles que non están vinculados ou non poden vincularse directamente coa actividade subvencionada por ter carácter estrutural pero resultan necesarios para a súa realización, nos cales se inclúen os gastos administrativos, gastos de supervisión e control de calidade, subministracións, seguros, seguridade ou gastos de limpeza.\nO prazo de presentación de solicitudes será dun mes contado a partir do día seguinte ao da publicación desta convocatoria no Diario Oficial de Galicia (ata o 22 de xaneiro de 2016). AMPLIACIÓN: 9 de febreiro.\nResolución do 30 de novembro de 2015 (DOG nº 243 do 22/12/2015) – Bases reguladoras e convocatoria.\nAXENCIA GALEGA DE INNOVACIÓN. Rúa Airas Nunes, s/n (Conxo) 15781 Santiago de Compostela. Teléfono: 981957437-981957386 Email: gain@xunta.es Información web: http://gain.xunta.es


Estás aquí: Inicio/Sociedade/Percorrido polo rural de motos e coches.\nPercorrido polo rural de motos e coches.\nUnha das primeiras actividades de Fegaclaisc na mañá de onte foi unha concentración de coches e motos clásicas, A choiva non desanimou oas condutores e acompañantes, que realizaron un percorrido por algunhas zonas rurais de Pontecesures, como Grobas e Fenteira. A organización contabilizou arredor de oitenta inscritos, que participaron na ruta por estas aldeas subidos nuns vintecinco vehículos.\nArchivada en: Sociedade Etiquetada con: Diario de Arousa, fenteira, grobas, Pontecesures\nxunta festa Ulla parque faro de vigo río ulla sabariz Maneiro Historia la voz de galicia Campaña santiago Diario de Arousa ACP concurso Catoira plaza iglesia obras pleno a ponte n-550 Vigo fiesta Concello Vilagarcía lamprea fútbol tren BNG curso psoe tripartito valga Angueira sar padrón sábado Pontevedra Pontecesures Porto protección civil correo gallego pp fin de semana


12 julio 2020 13:44 h.\ncultura galega Emigración Barcelona\nCando o naviego Henrique Fernández-Mon tivo que deixar, na década dos setenta, a súa Navia natal para buscarse a vida en Cornellà (Barcelona), sempre soubo que non deixaría de lado Galicia. No ano 1980 creou a Asociación Cultural Galega (ACG) Rosalía de Castro, que agora celebra o seu corenta aniversario. A entidade xurdiu como "unha xuntanza de persoas de todos os estamentos, desde afiadores ata profesores" e foi un referente para moitas asociacións posteriores.\nHenrique estudou Historia da Arte, pero un tío seu empeñouse en que tiña que ser estanqueiro, e esta foi a profesión que exerceu durante a súa vida laboral. Con todo, sempre compaxinou o seu traballo coa dirección da asociación.\nO Baixo Llobregat, onde se asenta a ACG Rosalía de Castro, foi un destino habitual para os emigrantes galegos, entre eles moitos lucenses que, na segunda metade do século pasado, víronse obrigados a abandonar o seu fogar en busca dun futuro mellor. A entidade actuou sempre como un punto de encontro para os galegos da zona, que polo menos naquel espazo puideron sentirse coma na casa. De feito, segundo Henrique explica, a súa intención foi sempre «"hegar á comunidade galega". Ademais disto, tamén conseguiron crear uns lazos de unión co pobo catalán que aínda hoxe se manteñen.\nSe ben a asociación leva corenta anos activa, Henrique confesa que nos seus inicios "non pensamos que fose durar tanto", sobre todo porque tiveron que facer fronte a algúns inconvenientes no plano económico. "Non tiñamos un can, poñiamos todo (os cartos) nós... Aínda non sei como o fixemos", confesa Fernández-Mon. O naviego foi nomeado presidente no ano 1985, e o seu obxectivo foi que a entidade se envorcase máis na cultura "e non só nas larpeiradas".\nO labor cultural da ACG Rosalía de Castro non se adscribe a un único campo nin medio de transmisión. Desde hai 35 anos, por exemplo, emiten un programa radiofónico, Sempre en Galicia, polo cal pasaron figuras tan destacadas como Ana Kiro, o grupo Luar na Lubre, Paco Buyo ou Camilo José Cela. Este último foi, en opinión de Henrique, un dos personaxes máis particulares que entrevistaron. Foi el quen se tivo que poñer en contacto co escritor, e cando lle informou de que a entrevista ía ser vía radiofónica, respondeulle "nun galego pedrayesco" que estaba en roupa interior pero que daba igual porque "non se ía ver nada".\nOutra das iniciativas máis destacadas da asociación é o Certame Poético Rosalía de Castro, que se celebra desde 1986. Por el pasaron figuras tan importantes da literatura galega coma Darío Xohán Cabana, Helena Villar Janeiro, Yolanda Castaño ou Rafa Vilar.\nPero o labor de difusión cultural da asociación non remata aquí. Desde a ACG Rosalía de Castro tamén organizan a Festa Galega do Can Mercader, durante a cal se fai unha ofrenda floral no busto da escritora que se atopa en Cornellà. Ademais, tamén teñen lugar verbenas e actuacións de grupos de danza tradicional.\nDesde o colectivo sempre "trataron de ser plurais" tanto no ámbito cultural coma no político. Isto propiciou as visitas de figuras tan relevantes coma os presidentes autonómicos Xerardo Fernández Albor, Emilio Pérez Touriño, Pasqual Maragall ou José Montilla, o cal é socio de honra.\nDesde hai unha década Henrique está xubilado e de volta en Galicia, pero o seu labor non rematou. Segue colaborando coa asociación no programa Sempre en Galicia e na revista anual Lúa Nova.\nAdemais, tamén é o presidente da Ampa da escola de Navia e edita unha revista no centro. "Pedíronmo nada máis chegar", explica.\nEste vínculo levouno a crear unha asociación cultural asentada na provincia. Se ben aínda está en fase de xestación, esta entidade de carácter filosófico e antropolóxico verá a luz proximamente e Henrique seguirá co seu labor de difusión da cultura.


A Instalación Temática\nA Instalación Temática Este deseño interactúa co tema mostrado por módulos. Este soporte temático está deseñado cun mecanismo auto-expandido para conectar seis ou máis cubos a unha unidade de escala en tres direccións perpendiculares. A configuración do formulario gratuíto con muescas fai que a conexión sexa similar ás persoas bailadas entrelazadas. A disposición de pequenos buratos crea unha estrutura de aloxamento para suxeitos con pezas lineais.\nMércores 21 Abril 2021\nLuz A luz do Louvre é unha lámpada de mesa interactiva inspirada na luz solar do verán grega que pasa facilmente desde persianas pechadas a través de Louvres. Consta de 20 aneis, 6 de corcho e 14 de Plexiglas, que cambian de orde dun xeito lúdico para transformar a difusión, o volume e a estética final da luz segundo as preferencias e necesidades dos usuarios. A luz atravesa o material e provoca difusión, polo que non hai sombras en si mesma nin nas superficies que o rodean. Os aneis con diferentes alturas dan a oportunidade de combinacións infinitas, personalización segura e control total da luz.\nBeertone As Mostras De Cor Da Cervexa Venres 7 Maio\nPaths of Light A Caixa De Dvd Xoves 6 Maio\nHaezer A Portada De Álbums Mércores 5 Maio\nO Stand Interactivo De Escritorio Máscara Axudante De Maquillaxe A Instalación Temática A Luz De Mesa Luz


ASOCIACIÓN DEPORTIVO CULTURAL NEGREIRA VETERANOS: NOVOS EXITOS NO ATLETISMO\nNOVOS EXITOS NO ATLETISMO\nMatín e Javier co gañador absoluto en O Pino , Lolo PenasMenos mal que temos alegrias noutras disciplinas deportivas , xa que o que é no fútbol , tanto os veteranos , como a S.D., ou mesmo o Agrón están a ter resultados cando menos deprimentes . Agora ben o atletismo volta a estar de noraboa , e os Calvo , Crespo , Mohamed , Martín , Javier,....., son merecedores novamente do noso aplauso.\nTralos triunfos acadados en Padrón como certificamos nunha entrada anterior , non deixan de chegarnos novas de éxitos como o de Luis Calvo que o pasado día 30 de Marzo formou parte da selección galega de Duatlón que acadaou a victoria final no campionato de España desta especialidade por comunidades autónomas.A súa actuación foi importantísima sendo o 5º galego en cruzala meta e o 38 da xeral cun tempo de 59:36 .\nNesa mesma data pero a moitos kilómetros de distancia , desenrrolabase a carreira popular de Ordés , onde na xeral absoluta Jorge Crespo Arias acabou a posición nº20 cun tempo de 32:59 . En cadetes Mohamed Fatallah foi 3º con 11:21 . En infantís forón 6ºDavid Ardións Gómez 12:31 , 8ºRoque Valledor Mera 12:43 e 10º Alberto López Torreiro 12:57 .Nos alevíns Xoán Vites Cajuso foi 13º con 3:06 . E finalmente en prebenxamíns Martín Darriba Crespo foi 3º cun tempo na súa proba de 1:14\nNeste fín de semán , participarón moitos deles , na V Pedestre de O Pino sendo Mohamed 2º en cadetes deixando o seu crono en 10:18 . Pero os mellores resultados chegarían en prebenxamíns onde Martín Darriba foi 1º cun tempo de 2:01 e Javier López 2º con 2:11\nMohamed e Martín 2º e 1º ,nas súa probas, cos seus trofeos\nen 20:58 Etiquetas: OUTROS DEPORTES


Proxéctanse dous parques eólicos en Fornelos de Montes - Radio Redondela 94.9FM\nProxéctanse dous parques eólicos en Fornelos de Montes\nEn total 19 aeroxeradores que se instalarían neste municipio segundo se recolle nos proxectos Coto das Eras e Coto Eiras, dous dos 16 parques eólicos que están na actualidade en tramitación e que afectan á Serra do Suído. Dende as asociacións ecoloxistas e o Bng esixen a paralización destes parques e a preservación da riqueza deste espazo natural que se vería ameazada por proxectos que “procuran maximizar beneficios sen importarlles os graves impactos negativos da construción de pistas de acceso, instalación de aeroxeradores, construción de subestacións e redes de evacuación de enerxía”.\nPedro Pérez, BNG Fornelos de Montes\nNo caso de Fornelos de Montes, Pedro Pérez, do BNG local, alerta das consecuencias que tería a instalación desa vintena de muíños de vento para o patrimonio natural, etnográfico e cultural do municipio. O Camiño dos Arrieiros, a Calzada do Alén, ou as chozas, seteiros e foxos de lobos, como o da Portela, son algúns dos elementos máis salientables do patrimonio da zona e que, segundo denuncian, serán danados pola instalación dos muíños e a infraestrutura precisa para a súa explotación.\nConsecuencias patrimonio Fornelos\nA formación política presentou no Parlamento de Galicia e tamén nos concellos afectados, distintas iniciativas, entre elas, unha proposición non de lei para instar á paralización dos proxectos así como a protección do territorio a través da integración da Serra do Suído e Alto Tea na Rede Natura, a protección das zonas húmidas, das concas dos ríos Oitavén e Verdugo, ademais do Avia e o Tea. Tamén instan a declarar este territorio Ben de Interese Cultural na modalidade de paisaxe cultural.\nParalización parques e protección da zona\nOs nacionalistas teñen en marcha unha campaña de información e mobilización social a través de charlas, roteiros, recollida de sinatura e reunións con colectivos sociais. O obxectivo, sinalan, alertar das irregularidades da tramitación dos megaparques eólicos debido á división fraudulenta dos proxectos en unidades máis pequenas e á ausencia de avaliación ambiental conxunta de proxectos que comparten infraestruturas.\nPrevAnteriores“Xela a Diario”, unha homenaxe radiofónica de Redondela a Xela Arias\nSeguintesRedondela traslada aos domingos as feiras en día laborableNext


O camiño dos canteiros de Matamá, primeira ruta do Camiño a Camiño\nO programa medioambiental do Concello propón para esta fin de semana dous itinerarios para coñecer a orixe dos materiais usados para construír Vigo a principios do século XX\nA andaina terá lugar este domingo 1 de marzo. / Foto: Concellería de Medio Ambiente\nCamiño a Camiño, o programa de educación medioambiental do Concello de Vigo, inicia en marzo unha serie de percorridos polas parroquias de Vigo para coñecer como a poboación se relacionou historicamente co territorio. A primeira andaina desenvolverase este domingo día 1 (saída ás 09.30 horas) e pasará polos ‘Camiños dos Canteiros de Matamá’, unha inmersión nun sacrificado oficio que fixo que esta zona da cidade (e outras como Castrelos ou San Andrés de Comesaña) explotara as súas canteiras e subministrara pedra para construír a cidade de principios do século XX.\nA ruta comezará ao carón da escultura en homenaxe a Valerio ‘Trancas’, contando coa presenza do seu fillo para falar desa canteira. Logo proseguirá polo muíño da Regueira, onde se o tempo o permite, contarase con outra testemuña que comentará como era o traballo nas canteiras.\nA partir de aí percorrerase o Sendeiro Local de Matamá ata chegar ao Parque Forestal do Maruxento, onde se atopa unha nova canteira e un precioso miradoiro. Tras atravesar a Comunidade de Montes de Matamá chegarase á Comunidade de Montes de Comesaña, onde tamén poderá comprobarse que a pedra e as canteiras están por todas partes.\nDado que o percorrido require un esforzo de subida importante ao principio, a organización oferta dúas alternativas: unha ruta longa de 9 quilómetros e dificultade media-alta e outra ruta curta de 6,4 quilómetros con dificultade media.\nEn todo caso, desde a Concellería de Medio Ambiente avisan de que é importante levar botas -pois vai haber zonas enlamadas- e bastón para apoiarse en tramos de subida e baixada.\nTags: Camiño a CamiñoMatamáRuta


Biblioteca do IES Santiago Basanta Silva: xuño 2018\nE cada día de verán… na túa terra serás unha cerdeira!\n"Con certeza, os bicos de bolboreta de cada palabra túa, impresa na memoria literaria, mais tamén na nosa biografía persoal, han ser semente perenne para acordar este noso país adormentado. E cada inverno serás nube de neve; e cada noite vixiarás desde as filantes para seres casa da luz; e cando o día nos abafe ou arrefríe vestiremos a nena do abrigo de astracán. E cada día de verán… na túa terra serás unha cerdeira!" Mercedes Queixas, no pasamento de X.Pérez DoCampo.\nPublicado por SONSABELA en 19:53:00 Ningún comentario:\nConcurso Microrrelatos 2018\nEntrega de premios aos mellores microrrelatos! 🎁 Moitos parabéns! 🎉\nPublicado por SONSABELA en 18:19:00 Ningún comentario:\n"Cantou o cuco. Viuse a bubela. Esta vez non será a fin." ❤ 🌼M. Rivas. Marcapáxinas da #BibliodoBasanta Non perdas a páxina, non quedes sen eles! 🍃\nPublicado por SONSABELA en 17:51:00 Ningún comentario:\nMarcapáxinas "Unha estrela no vento", Ledicia Costas.\nPublicado por SONSABELA en 17:47:00 Ningún comentario:\n"Incluso os pensamentos, por moi etéreos que parezan, requiren dun punto de apoio, pois do contrario xiran e xiran en torno a si mesmos nun remuíño sen sentido; tampouco eles soportan a nada." Stefan Zweig, Novela de Xadrez.\nMarcapáxinas que molan #madeinBibliodoBasanta\nPublicado por SONSABELA en 17:43:00 Ningún comentario:\n"Que estraña cousa o coñecemento. Unha vez entrou na mente aférrase a ela como a hedra á Rocha" #Frankenstein #MaryShelley #Marcapáxinas#BibliodoBasanta\nPublicado por SONSABELA en 17:35:00 Ningún comentario:\nO noso benquerido Manuel Rivas xigante! ❤ 😊 Poucos no Basanta quedan sen coñecelo! Mais se estás entre os que aínda non liches nada del neste curso, cousa difícil, non agardes máis e ven pola biblio! 🔝 🔝 😊 📓 #BibliotecaAgustínFernándezPaz #artistasdobasanta\nPublicado por SONSABELA en 17:21:00 Ningún comentario:\nContando historias para os máis pequenos\nO alumnado de oratoria de 2º da ESO representou dúas obras no salón de actos para os nenos e nenas do Insua Bermúdez, do Mato Vizoso, de Xermade e de Moreda. "A min non me comas" e "Os Ratos". Agracecémoslle moito que nos viñesen ver, foi un día moi especial.\nPublicado por SONSABELA en 11:15:00 Ningún comentario:\nEtiquetas: Actividades da biblioteca, Oratoria\nXogando co francés\nClases de francés na EEI de Infantil e nos cursos de primaria do CEIP Insua Bermúdez, impartidas polo alumnado de 1º de BAC de francés do IES Basanta Silva.\nPublicado por SONSABELA en 11:08:00 Ningún comentario:\nEtiquetas: Actividades da biblioteca, Colaboración con outras entidades, Francés, Saídas\nMostra de Caligramas elaborados polo alumnado de 4º da ESO de Lingua Española e Literatura que poderedes atopar expostos no corredor do Edificio A que conduce á Biblioteca.\nPublicado por SONSABELA en 11:01:00 Ningún comentario:\nEtiquetas: Actividades da biblioteca, Actividades do centro, Exposicións temáticas\nE cada día de verán… na túa terra serás unha cerde...\n"Cantou o cuco. Viuse a bubela. Esta vez non será...\nMarcapáxinas "Unha estrela no vento", Ledicia Cos...\n"Incluso os pensamentos, por moi etéreos que pare...\n"Que estraña cousa o coñecemento. Unha vez entrou...


Bescansa presenta unha lista ao Consello Cidadán galego encabezada por dez mulleres - Xornal Galicia\nElecciones de Galicia 10 Octubre 2018 1221 votos\nCarolina Bescansa rexistrou onte a súa candidatura á secretaría xeral de Podemos Galicia, que se chamará Eu❤ FuturoParaGalicia. A proposta de Bescansa supón unha importante renovación de caras e traxectorias e unha aposta rotunda polo liderado feminino neste proxecto de futuro para Galicia, pois os dez primeiros postos da lista serán ocupados por mulleres, que serán un 55% do total da lista.\nA lista ao consello cidadán estará encabezada por Natalia Prieto, economista chantadina, militante de base da organización desde a súa fundación e que asumiu a secretaría de organización nos últimos meses. Outra lucense, a sarriana Paula de Santiago bregada no municipalismo, e que opta por primeira vez a un cargo orgánico será a número dous. O terceiro lugar ocuparao outra cara nova, a profesora ourensá Paloma Manzano. Tras ela estará a actual deputada no parlamento autonómico por En Marea, a arquitecta pontevedresa Julia Torregrosa, que tampouco ocupou ata o momento ningún cargo orgánico. No quinto lugar aparece a secretaria saínte de feminismos de Podemos Galicia, a sociológa da Coruña María Antonia Trillo. O sexto lugar é para a tenente de alcalde de Ames, Genma Otero, que tamén se podería sumar por primeira vez a un posto de responsabilidade orgánica autonómica e que achegará a súa experiencia para os próximos procesos municipais. Tras ela estará a secretaria de acción institucional saínte, a tamén arquitecta de Lalín, Marlene Perez. No oitavo lugar aparece outra cara nova, a actriz coruñesa Lili Escobar. No noveno posto estará a arqueóloga ferrolá Begoña Hermida, que este mesmo verán dirixiu a exhumación dunha fosa común de asasinados polo franquismo no concello de Aranga, e que ocupaba a secretaría de participación na executiva saínte. O décimo lugar será para a historiadora Ana Abella, que tamén dá o paso de presentarse a un órgano político por primeira vez. O primeiro home da lista será no posto once o politólogo vigués Raimundo Viejo, que como xa anunciou será a voz do exterior, da emigración no equipo de Carolina Bescansa. Temos que irnos ata o posto 13 para atopar ao segundo, o secretario de municipalismo de Podemos Galicia Rogelio Santos.\nCarmen Santos pechará a lista\nCarmen Santos Tal e como anunciou cando fixo pública a súa intención de non presentarse á reeleción para centrarse na súa actividade parlamentaria, a actual secretaria xeral de Podemos Galicia, Carmen Santos pechará a lista da candidata que propuxo o seu equipo. Santos non só pechará a lista senón que participará activamente na campaña.\nLista Eu❤ FuturoParaGalicia\n1 Natalia Prieto\n2 Paula de Santiago\n3 Paloma Manzano\n4 Julia Torregrosa\n5 María antonia Trillo\n6 Genma Otero\n7 Marlene Perez\n8 Lili Escobar\n9 Begoña Hermida\n10 Ana Abella\n11 Raimundo Viejo\n12 Maika Arias\n13 Rogelio Santos\n14 Sara Curto\n15 José Manuel Prieto\n16 Olga Dourado\n17 Eduardo Nieto\n18 Mar Taboada\n19 Sergio Míguez\n20 Eduardo Ortiz\n21 Manuel Villares\n22 Luis díaz Allegue\n23 Daniel Liceras\n24 Francesco Bertussi\n25 Enrique Fojo\n26 José Luis Romaris\n27 Alicia Lorenzo\n28 Manuel Iglesias\n28 Silvia Otero\n30 Rubén Iglesias\n31 Almudena Pequeño\n32 Consuelo Rivadulla\n33 Víctor Fernandez\n15-11-2019 Votos:56 Elecciones de Galicia Redacción Xornal Galicia


O II Open de Marcha Nórdica Campus da Auga-Cidade de Ourense terá lugar o día 16 de xuño | Universidade de Vigo\nA cita está organizada polo Club de Escaladores Ourensáns Asesou\nO obxectivo é dar a coñecer este deporte en auxe\nSegundo explican desde a organización, a carreira cubrirá unha distancia de oito quilómetros nun circuíto circular pola beira dos ríos Miño e Lonia, con saída e chegada nas pistas de atletismo del campus de Ourense. Aínda que ten carácter educativo, a competición cumprirá co regulamento Fedme de marcha nórdica, terá habilitada unha zona para federados e outra para persoas non federadas e ao longo do percorrido haberá técnicos especializados en orientar e aconsellar a todas as persoas sobre a proba e posibles erros que serían penalizados en caso de competir. Antes do inicio da carreira técnicos do Club de Escaladores Ourensáns indicarán ás persoas participantes os principais aspectos técnicos e regulamentarios deste deporte. A saída será ás 11.30 h e o peche ás 13.00 h.\nDesde a organización subliñan o carácter inclusivo deste deporte e os seus beneficios para a saúde, salientando como a marcha nórdica pode practicarse para manter a forma física, mellorar o rendemento deportivo ou desde o punto de vista sanitario e de promoción da saúde. Na modalidade competitiva, puntualizan, é unha especialidade deportiva que se manifesta a través de competicións nas que as e os participantes utilizan uns bastóns especialmente deseñados para o desenvolvemento da actividade, co obxectivo de optimizar o esforzo físico realizado no movemento, efectuándose o itinerario a pé, no menor tempo posible, e co máximo respecto ao medio natural. Na actualidade, a Área de Benestar, Saúde e Deporte do campus de Ourense inclúe entre a súa programación de escolas unha escola de marcha nórdica en colaboración co Club de Escaladores Ourensáns Asesou.


Regresa o debate sobre a eutanasia - Praza Pública\nRegresa o debate sobre a eutanasia\nluns 10, abril 2017\nUnha sociedade democrática non pode virar as costas ao problema do dereito a unha morte digna das persoas que, por mor dunha doenza terminal ou incapacitante, dun accidente ou de calquera outra circunstancia, arrastran unha existencia que segundo os seus criterios non paga a pena ser vivida. Non é xusto nin humano que a sociedade ignore o sufrimento que levan aparrelladas as doenzas irreversíbeis ou as penalidades dunha vida de postración absoluta. Se os dereitos humanos constitúen unha referencia básica do ordenamento social, non se pode impedir que as persoas que padecen esas situacións podan decidir -se esa é a súa vontade libremente expresada- dar por finalizada a súa existencia.\nNon estamos a falar dunha decisión irreflexiva, adoptada nun momento de desesperación ou de depresión aguda. Trátase de mostrar o maior respecto á vontade dunhas persoas que asumen cabalmente a decisión de seren donas dos seus destinos, tamén á hora da morte. Se a liberdade consiste en que as persoas poidan decidir co mínimo de condicionamento e presións as opcións transcendentais das súas vidas, esa mesma liberdade debe facerse extensiva a poder decidir a morte cando, debido a circunstancias obviamente non elixidas, a vida non pode ser soportada por mais tempo.\nCertamente, a decisión sobre a propia morte implica dilemas morais de difícil resolución. Non se debe buscar un consenso moral sobre a valorización das circunstancias nas que a vida humana merece tal nome. Tal consenso non é posíbel xa que suporía unha uniformidade en cuestións morais que a pluralidade ideolóxica e de crenzas existente na nosa sociedade fai inviábel. Por iso, un criterio fundamental de funcionamento dun corpo social permisivo e tolerante coa diversidade de opcións morais debe ser que aquelas decisións que atinxen ao mais fondo das nosas opcións morais sexan adoptadas de xeito libre por cada persoa. E, neste sentido, non hai decisións mais graves que as que se refiren á vida e á morte.\nResultan comprensíbeis as dificultades para establecer unha boa regulamentación do dereito a unha morte digna. Obviamente, a permisividade non pode ser utilizada para condicionar a vontade dos doentes, ben sexa polos seus familiares, ben sexa polo persoal sanitario. Tamén deben existir garantías para evitar unha utilización inadecuada dese dereito que pretenda eliminar a carga que supoñen -para o entorno familiar e o propio sistema sanitario- os doentes completamente incapacitados ou en fase terminal. Neste eido, non pode haber a mais mínima ambigüidade a respecto da necesidade de salvagardar, por parte dos poderes públicos, as vidas das persoas mais débiles e necesitadas de atención.\nSexa cal for a regulamentación legal pertinente para conseguir as devanditas garantías, segue sendo imprescindíbel encarar expresamente o dereito a unha morte digna, unha vez que as persoas afectadas decidiron que é esa a única liberación que poden esperar como remate a unha existencia que para elas é a negación da vida que non puideron gozar.\nNos anos transcorridos dende a morte de Ramón Sampedro, as maiorías parlamentares do PP e do Partido Socialista non foron quen de promover a normalización legal da eutanasia. Nalgúns casos argumentaron que non figuraba no seu programa electoral. Noutros momentos afirmaron que non constituía unha prioridade para a opinión pública ou que a sociedade non estaba madura para abrir o debate e aprobar a correspondente normativa.\nCreo que non estamos ante un problema de madurez nin de falta de reflexión da maioría social sobre este tema. Hai inquéritos do CIS que acreditan unha receptividade moi ampla entre a poboación consultada. A inhibición desas formacións políticas ten a súa orixe no medo á reacción que o tratamento legal desta cuestión pode suscitar nos sectores mais conservadores e, singularmente, na xerarquía da Igrexa católica. Veremos se a decisión tomada por José Antonio Arrabal contribúe a remover estes vellos atrancos.


Brumoso: Demasiados coches de máis de dez anos? Demasiados coches de luxo!!\nDemasiados coches de máis de dez anos? Demasiados coches de luxo!!\nCando os indicadores son sempre negativos, as autoridades encargadas de contar miserias deberían deixar as estatísticas mensuais, con avances por quincenas, e contentarse con tomar o pulso da triste realidade cada tres meses ou máis. Para que mortificarse comprobando que o crecemento aínda non chega, que descende a confianza dos empresarios e a dos consumidores, que non se venden os pisos da burbulla, que medran os ERE, que hai máis peches de empresas e, por suposto, que medra o paro.\nUnha das estatísticas que nos queren vender como unha traxedia e a que pon de manifesto o constante descenso de vendas dos coches. Botánnos os datos á cara coma se nos chamasen irresponsables por non correr a cambiar de carro. Seica é unha traxedia que se vendan este ano 40.000 coches menos que en 2007, cun descenso de casi o 38% sobre o pasado ano. Que se vendan a prezos de hai dez anos e nin así repunten as vendas. Os vendedores, por suposto, son capaces de salientar o avellentamento do parque, os riscos que iso supón para a seguridade viaria. Se non é por presumir, que se vendan coches por patriotismo e saúde pública. Alertan de que o ano que ven poderían ter máis de dez anos 40 de cada cen coches que anden polas estradas. Que traxedia! Por qué nos obrigan a pasar a ITV se non é para garantir que os nosos vellos coches son seguros e merecen seguir vivindo? Segundo os datos da mesma asociación de fabricantes de coches, hai dous anos estabamos entre os europeos cun parque móvil máis mozo. Só no Reino Unido, Bélxica e Francia había porcentaxes inferiores de coches de máis de dez anos. España, da man de Alemaña, como os potentados, deixando que houbese maior proporción de coches de máis de 10 anos en Austria, en Dinamarca, Italia, Suecia ou Finlandia. E en Grecia e Portugal, por suposto.\nE logo ninguén lembra como doe un rabuñon nun coche novo? A tranquilidade ben vale aturar co coche vello mentres furrule. E logo non queremos ser conscientes do que podemos aforrar en accesorios e lavatorios?\nPor qué será que non existe crise nas vendas dos coches de luxo?\nPor que será que subiron máis dun 148% en setembro, máis dun 114% no que vai de ano?\nSerá porque os ricos xa albiscan a saída da crise e xa o están a celebrar?\nQue crise?, seica dixeron cando lles preguntaron.\nPublicado por Javier Lopez Rodríguez en 7:17\n¡Deixaos que se fodan! Eu so cambiarei??, de carro cando o que teño deixe de alentar.\nTemos que decirles que para ir a Porteliña, imos camiñando, que non polucionamos, e que aforramos cartos para axudar os pobres banqueiros.\nSó espero que non volvan sacar programas de ayudas para que a xente se anime a mercar coche cando non o precisa.\n23 de octubre de 2011, 11:49\nDemasiados coches de máis de dez anos? Demasiados ...\nNecesitamos un Robin Hood!!\nLeccións de inglés para principiantes\nA nosa terra é menos nosa


A taxa interanual do IPC cae ata o 2%, o valor máis baixo desde agosto de 2010 | Consumer\nA taxa interanual do IPC cae ata o 2%, o valor máis baixo desde agosto de 2010\nEste descenso é consecuencia da estabilidade dos prezos da electricidade e do tabaco, fronte ás subidas que experimentaron estas parcelas o ano pasado\nO Índice de Prezos de Consumo (IPC) situou en xaneiro a súa taxa interanual no 2%, catro décimas inferior á rexistrada en decembro de 2011 e a máis baixa desde agosto de 2010, cando se situou no 1,8%, segundo o indicador adiantado do IPC publicado polo Instituto Nacional de Estatística (INE). Con este descenso, a inflación interanual encadea catro meses consecutivos de caídas.\nO INE atribúe o decrecimiento do IPC á estabilidade dos prezos da electricidade e do tabaco, fronte ás subidas que experimentaron estas parcelas o ano pasado. O Goberno decidiu conxelar a Tarifa de Último Recurso (TUR) da luz en xaneiro. Os prezos empezaron a incrementarse en outubro de 2010, cando a inflación interanual situouse no 2,3% e alcanzaron o seu máximo en abril de 2011, en que chegou ao 3,8%.\nPola súa banda, a variación anual do indicador adiantado do IPC harmonizado (IPCA) situouse en xaneiro no 2%. Se este dato confírmase, a taxa anual do IPCA rexistraría unha diminución de catro décimas con respecto ao dato de decembro de 2011, sinala o INE.\nO próximo 15 de febreiro o INE publicará o primeiro Índice de Prezos de Consumo en base 2011. Coa implantación de é nova base “preténdese mellorar a representatividade deste indicador mediante cambios na composición da cesta da compra e a actualización da estrutura de ponderaciones”, explica o organismo estatístico español. Os indicadores adiantados do IPC e o IPCA de xaneiro de 2012, que se publicaron este martes 31 de xaneiro, calculáronse cos cambios introducidos na nova base.\nElectricidade inflación-gl IPC-gl precios-gl tabaco


As nove estatuas do Mestre Mateo xa son Ben de Interese Cultural - Historia de Galicia\nArte / Cascos Históricos / Destacadas / Medievo / Patrimonio\npor Íñigo Mouzo Riobó · 5 Set, 2019\nAs nove estatuas do Mestre Mateo xa teñen a maior protección posible para o noso patrimonio. Pois onte día 4 de setembro, e despois de anos de agarda, a Xunta de Galicia publicaba no DOG o Decreto 100/2019, de 26 de xullo, polo que se declaran Ben de Interese Cultural as nove estatuas do taller do Mestre.\nEstas procedían da desaparecida portada exterior occidental da catedral de Santiago de Compostela ou, o que é o mesmo, a parte externa do Pórtico da Gloria. As nove estatuas, de entre finais do século XII e principios do XIII e atribuídas o taller do autor, e que formaron parte da exposición monográfica dedicada ó Mestre Mateo no Museo del Prado, traída despois ó Pazo de Xelmírez, pasan agora a ter a maior protección legal que se lle pode atribuír ó patrimonio galego.\nPorén a declaración de Ben de Interese Cultural non afecta á titularidade das obras que seguirán a formar parte das coleccións dos seus diferentes propietarios. Iso si estes estarán dende hoxe por lei obrigados a habilitar un mínimo de catro días ó mes para ó acceso a todas aquelas persoas que queiran admiralas.\nSeis das nove pezas atribuídas ao Mestre Mateo que serán BIC / xunta.gal\nA polémica coa familia Franco\nDende o punto de vista patrimonial a nova é dun interese especial xa que estas nove esculturas de incalculable valor atópanse en mans de diferentes donos e, polo tanto, teñen unha maior fraxilidade. É precisamente por esta orixe diversa, polo que a Xunta optou por unha declaración individual de cada peza e non como conxunto, sendo cada unha delas un elemento singular do noso patrimonio en si mesma.\nPorén dúas destas nove representacións, as de Abraham e Isaac, atópanse en posesión da familia do ditador Franco. Durante o mandato de Martiño Noriega o Concello puxo en dúbida a propiedade das obras demandando nos tribunais á súa devolución. No preito o Concello aseguraba que a familia se fixera cargo delas de xeito ilícito en plena Ditadura. O xulgado en primeira instancia doulle a razón a familia, porén a resolución atópase recorrida.\nTemas: #FreeAbrahamisaacBen de Interese CulturalBICConcello de Santiago de CompostelaDirección Xeral de PatrimonioDirección Xeral de Patrimonio Culturalfamilia francoFrancoFranquismoIsaac e AbrahamMestre MateoSantiago de CompostelaXunta de Galicia\nAparece unha virxe do século XIV no leito do río Sar\nSeguinte Como son e onde visitar as nove estatuas BIC do Mestre Mateo\nAnterior Unha nova hipótese sobre Prisciliano e o crismón de Quiroga que chega ata os nosos días


Formato de caracteres e parágrafos\nCando creamos un texto, é necesario darlle o formato máis apropiado as nosas nesesidades. Para elo imos a ver as diferentes posibilidades que nos ofrece este enriquecedor de texto. Como xa dixemos, convén non "abusar" dos estilos e facer os nosos contidos demasiado cargados.\nGrosa: Estilo tipográfico no que os caracteres teñen un trazo máis groso.\nExemplo: Benvidos a miña páxina.\nCursiva: Estilo tipográfico na que os caracteres teñen un aspecto inclinado.\nSuliñado: Estilo tipográfico consistente en poñer una raia debaixo da palabra para destacala do resto.\nAliñación á esquerda: Atributo que aliña o texto á esquerda.\nAliñación ó centro: Atributo que aliña o texto ó centro.\nAliñación á dereita: Atributo que aliña o texto á dereita.\nAliñación xustificada: Atributo que axusta o texto de dereita e esquerda, equilibrando os espazos entre palabras.\nLista por puntos (Viñetas): Atributo baseado en sangría francesa que permite listar o texto por puntos.\nNumeración: Atributo baseado na sangría francesa que permite listar o texto por categorías.\nSangría á esquerda: Permite desprazar o texto hacia a esquerda.\nSangría á dereita: Permite desprazar o texto hacia a dereita.\nDesfacer: Permite desfacer a operación realizada, reconstruindo o anterior.\nRefacer: Permite refacer a operación realizada anteriormente.\nCor de texto: Permite escoller unha cor diferente para aplicar ao texto.\nExemplo: cor de texto personalizada.\nPara seleccionar unha cor de texto diferente hai que premer sobre a icona anterior e aparecerá unha paleta de cores. Pincharemos sobre a cor desexada e listo.\nNeste combo poderemos elexir o tipo de fonte máis axeitado. Esta opción non ven activada por defecto, teríamos que falar cun administrador do sitio web para activala.\nNeste combo podemos elexir o tamaño do texto.\nNeste combo poderemos seleccionar os diferentes estilos de parágrafos .\nOs estilos de parágrafos que temos son os seguintes:\nPara aplicar estes formatos aos parágrafos, non é necesario que teñamos seleccionado ningún texto, tan só debemos ter o cursor situado no parágrafo ao cal lle queremos aplicar o estilo seleccionado.\nA continuación amosamos algunhas imaxes dos mesmos textos cos mesmos estilos aplicados pero vistos con diferentes temas. Observarase que nalgúns casos, dentro do mesmo tema, non se aprecian diferencias entre os diferentes estilos de encabezados, por exemplo:\nA continuación presentamos unha imaxe de exemplo con algúns formatos de caracteres aplicados:\nÚltima modificación: Martes, 14 de Febreiro do 2017, 10:22


O Concello de Baiona desenrola o programa “Tecendo Lazos” da Diputación - Telemariñas\nInicio Baiona O Concello de Baiona desenrola o programa “Tecendo Lazos” da Diputación\nO Concello de Baiona desenrola o programa “Tecendo Lazos” da Diputación\nEste ano o departamento de Servizos Sociais do Concello de Baiona, apostou pola temática “Obradoiro de Xogos con Risas Aseguradas” dentro do programa “Tecendo Lazos” promovido pola Deputación de Pontevedra.\nA inscrición no mesmo asegura a diversión, nos que poden acceder dende os máis pequenos ata os mais maiores de cada familia.\nCon unha duración de 16 horas repartidas nas tardes dende o 7 ao 11 de outubro, en horario de 16:00 a 19:30 horas.\nOs interesados en participar no obradoiro deberán facer a súa inscrición no departamento de Servicios Socias ata o 24 de setembro en horario de 9:00 a 14:00 horas. Para calquera dúbida o consulta serán atendidos no número de teléfono 986 38 59 26.\nArtículo anteriorPablo, del GES de O Val Miñor, llevará esperanza a niños recién nacidos en Etiopía\nArtículo siguienteAberta en Baiona a convocatoria de axudas ao alugamento de vivendas do Plan Estatal de Vivenda


á espera... | Just another WordPress.com weblog\nPrimeira proba do novo teclado\nFiled under: Uncategorized — jmbello @ 11:59\nEstamos a probar o novo teclado para Android que acabamos de baixar do choio que ese que ven de chamarse algo como play non sei cantos.\ne mentres agardamos\nFiled under: Uncategorized — jmbello @ 11:17\n… imos facendo probas. Porque en probas estamos, sempre.\nFiled under: Presentación — jmbello @ 01:29\nXacemento aberto. Como ciruxanos da historia abrimos o corpo do Castro de Elviña, escavámolo, para coñecer o seu pasado, o noso pasado. Pero tamén está aberto para vostedes, porque a arqueoloxía como actividade, e os fondos que a ela se adican, non ten senso se non pode ser contemplada, coñecida, comprendida e gozada pola cidadanía a quen pertence.\nEsta non é unha páxina oficial. É un primeiro intento de pór a disposición de todos, por parte da equipa que está a traballar en Elviña, neste medio aínda novo e tan cambiante que é a rede, o xacemento e a intervención que sobre él estamos a realizar.\nTemos a espranza de sermos no campo menos torpes que por aquí. De momento abrimos, e ben contentos que estamos de ser quen de facelo.\nAbrimos, e facémolo con esta imponente foto de J.M. Vázquez Caruncho, o noso fotógrafo de cabeceira, na que luce baixo un sol que se nos nega a entrada W ó recinto superior, a croa, rodeada por unha muralla de máis de catro metros e medio de groso e que debeu contar, no seu tempo, con outro tanto de altura polo menos.\nXa estamos en ruta. O resto do camño andarémolo ós poucos e, se vostedes queren, na súa compaña.\nComentarios desactivados en Castro de Elviña, xacemento aberto\n¿Qué podes facer aquí?\nFiled under: Presentación — jmbello @ 01:25\nEstamos na páxina de inicio. Dende ela podes acceder a diferentes lugares nos que atoparás, se somos quen de conseguilo, informacións sobre o castro e as nosas intervencións. Entre outras:\nun mapa/foto aérea (en GoogleMaps), gracias a Luar na Fraga\ncómo visitar o Castro\nfacer unha visita virtual\no día a día da campaña de escavación en curso (no noso blog)\npresentación da equipa de traballo\nartículos publicados sobre o Castro de Elviña\nPor suposto, podes enviarnos as túas suxerencias para millorar este intento de comunicación que, entre todos, iremos construindo.\nComentarios desactivados en ¿Qué podes facer aquí?\n ¿Anímaste a visitarnos?\n Unha visita virtual\n O Castro de Elviña na www\n Mapa/foto aérea (en GoogleMaps)4


Resdescobren sete grandes estacións de petroglifos "perdidas" polas administracións no Incio - Historia de Galicia\nPetróglifos no Incio / foto colectivo Patrimonio dos Ancares\nResdescobren sete grandes estacións de petroglifos “perdidas” polas administracións no Incio\npor Íñigo Mouzo Riobó · 21 Xuñ, 2020\nO Colectivo Patrimonio dos Ancares redescubriu varias penas con petroglifos no concello do Incio. A redescuberta foi nos Montes de Vilasouto, a 590 de altitude e a un quilómetro do encoro, nos “montes de Val de Lombriz”, en Viloira, parroquia de Bardaos. Trátase de varias estacións teoricamente recollidas no PXOM do Concello do Incio do ano 2005, e nomeados como Petróglifos da Pedra Escrita de Treimonte.\n“Perdidos” polas administracións\nO colectivo fala de redescuberta pois a pesares de estar recollidos no PXOM do Incio, aparecen erroneamente catalogados. Segundo o documento, no estado de conservación afírmase que “non se aprecia”, o que para o colectivo significa que “que non os viron” e que simplemente se recolleu literalmente do catálogo da Dirección Xeral de Patrimonio, onde están nomeados co código GA27024030.\nAdemais no documento aparecen nunha localización incorrecta, pois aparecen situados xusto no medio do encoro de Vilasouto. Ademais, segundo denuncian dende o colectivo, a pesares de estar recollidos no catálogo de Patrimonio non aparecen no Plan Básico Autonómico, o que deixa as estacións expostas a posibles danos e destrucións.\nCaptura do PXOM / foto colectivo Patrimonio dos Ancares\n“Polo tanto, se nun principio cremos que era unha nova descuberta, sería unha redescuberta de confirmarse que se trata dos mesmos”, afirman dende o colectivo. Mais tamén abren a porta a unha nova descuberta “en vez das nove penas nós só localizamos sete e nalgúns casos non coincide coa súa descrición na súa totalidade”.\nUn conxunto excepcional\nTrátase de sete estacións de especial interese. “Nun afloramento de lousa lixeiramente inclinado, arredor dunha pía situada na parte superior da rocha, distribúense varias pequenas coviñas. Da pía sae unha longa canle da que parten varios sucos que embocan nas coviñas”. Contándose nesa estación un total de 26 cazoletas.\nTamén, a poucos metros, en lousas situadas rente ó chan, o colectivo localizou outros cinco grupos de gravuras. Tres terían dúas coviñas e unha ferradura cada unha, unha con cinco coviñas e once ferraduras, a outra sete coviñas e seis ferraduras e a última con trece coviñas máis.\nO último grupo, alonxado dos anteriores, a uns 500 metros, descubriuse a 570 metros de altitude. Trataríase “dunha nova descuberta que documentamos grazas ó veciño David Mourelo”. É unha pena de lousa que tería na súa parte horizontal dez coviñas máis.\nDende o Neolítico á Idade Media\nNo tocante a posible datación das inscricións a cronoloxía pode variar dende o Neolítico ata a propia Idade Media. Segundo o colectivo, “polo desgaste dos sucos, cremos que poderían ser de época medieval. Segundo a lenda, no municipio do Incio este tipo de gravuras relaciónanse coas pegadas dos cabalos de San Mamede e Santiago“.\nNo tocante ás coviñas ó ser as representacións máis sinxelas da arte rupestre galega ó aire libre, son de difícil datación, pois son os elementos máis enigmáticos. “Debido á diversidade onde aparecen temos que pensar que non terían un único significado”. No tocante á súa cronoloxía, podería abranguer igualmente dende a prehistoria ata a Idade Media.\nTemas: AncaresColectivo Patrimonio dos AncaresDirección Xeral de PatrimonioferradurasMontes de VilasoutoO IncioPetroglifos da Pedra Escrita de Treimonterío Mao\nQueres coñecer as pedras con máis lenda das montañas galegas?\nAtopan un petróglifo sen catalogar a 50 metros do Concello de Cervo\nSeguinte O Parque do Pasatempo de Betanzos, da envexa de Europa ao abandono máis absoluto\nAnterior Descubren pinturas murais do século XVI na Igrexa de San Martiño de Rodís de Cerceda


'Galicia, un relato no mundo' bate récords no primeiro mes. | Galicia Universal\nInicio » Cultura » CIRCULOS RECREATIVOS, CULTURALES, DEPORTIVOS\nTivo nese período doce mil visitas, superando a excepcional acollida doutras exposicións// Recibe de media 442 persoas ao día no Museo Centro Gaiás.\nFOTO: G.- EL CORREO - 18.12.19 - LUIS MONTERO SANTIAGO\nA exposición Galicia, un relato no mundo recibiu no seu primeiro mes un total de 12.000 visitantes, unha cifra récord que supera incluso a de mostras cunha excepcional acollida entre o público, como foi o caso de Castelao maxistral. A boa obra ao mestre honra, na que se exhibiu por vez primeira en Galicia o icónico cadro A derradeira leición do mestre de Castelao.\nCunha media de 442 visitantes por día, a primeira exposición do Goberno galego polo Xacobeo 2021, que se pode ver nestes momentos no Museo Centro Gaiás, espertou un grande interese entre o público, rexistrándose xornadas nas que se supera incluso o milleiro de persoas nas xornadas de maior afluencia.\nO alto interese da exposición constátase tamén entre a comunidade educativa, e xa neste mes 1.400 escolares participaron nas visitas didácticas.\nOutros preto de 6.000 estudantes de centros de ensino primario e secundario de toda Galicia teñen xa reservada a súa quenda para ir á Cidade da Cultura a coñecer a exposición comisariada por Manuel Gago.\nTamén o programa de visitas comentadas para público xeral está a ter unha extraordinaria resposta de público, tanto a través das súas quendas regulares -programadas todos os días de martes a domingo ás 17.30 horas e con entrada libre- como do ciclo Historias na encrucillada -tamén de balde, con reserva previa-. A través deste programa especial, todos os sábados pola mañá o público pode mergullarse dun xeito diferente na exposición, afondando nunha etapa histórica ou temática concreta da man de grandes expertos nesa materia.\nO Gaiás abrirá proximamente as vindeiras quendas de reserva para participar nel, que nas súas dúas primeiras citas -guiadas polo comisario Manuel Gago e a historiadora Pilar Cagiao- esgotaron as súas prazas horas despois de terse anunciado.\nA exposición, que reúne numerosas obras senlleiras sobre os mitos, a historia e a memoria da identidade galega ao longo do tempo e do mundo, está a ter unha grande aceptación entre a crítica e a prensa xeral e especializada, con cabeceiras internacionais do prestixio de The Guardian que se fixeron eco da mesma.\nPezas de todo o mundo. Galicia, un relato no mundo ofrece ao público galego a oportunidade única de ver reunidas en Santiago pezas de todo o mundo e cedidas por institucións do prestixio do Prado, o Trinity College de Dublín, a Universidade de Oxford ou o Museo Nacional de Arqueologia de Lisboa.\nTrátase de obras mestras do patrimonio universal como o Códice Calixtino do Vaticano, o Libro das invasións, -onde se atopa a primeira mención coñecida a Breogán-, o Mapa de Sawley -considerado un dos primeiros mapa mundi enciclopédicos europeos, no que se representa a Catedral de Santiago como o edificio máis importante de Europa-,a Biblia Kennicott -manuscrito considerado unha xoia da iluminación medieval e a testemuña máis importante da presenza xudía en Galicia-, ou a icónica escultura Santa, de Francisco Asorey.\nEstá enmarcada na programación do Xacobeo 2021, que conta con Estrella Galicia e Gadisa como entidades patrocinadoras especiais. Poderase visitar a mostra de balde no Museo Centro Gaiás ata o próximo 12 de abril, en horario de 10.00 a 20.00 horas.\nNa páxina web cidadedacultura.gal pode consultarse toda a información sobre a exposición, así como o programa de actividades que se desenvolverá ao redor da mesma ata o día do seu peche en abril.


O festival “Algazara Danzando entre Culturas” namora a Ponteareas - Comarcas na Rede\nHomeO CondadoPonteareasO festival “Algazara Danzando entre Culturas” namora a Ponteareas\nO concelleiro de Cultura, Fernando Groba, destaca o éxito de público dun evento que pon en valor a música tradicional do mundo\nDe novo, como cada ano, a música tradicional de distintas culturas do mundo tivo a súa festa en Ponteareas. A última edición do festival “Algazara Danzando entre Culturas” namorou a vila con música de México, de Cabo Verde e tamén de Galicia. O concelleiro de Cultura, Fernando Groba, está “moi contento cos resultados do festival”, e afirma que foi “un éxito en asistencia e en calidade musical”, que se lle debe, en gran parte, ao “gran traballo da Agrupación Folklórica Algazara para sacar adiante esta festa da música internacional”.\nTanto o Concello como Algazara explican que sacar adiante este festival este ano foi difícil. A pandemia, tal e como pasou na pasada edición, complicou moito a presencia de grupos internacionais. Por iso, decidiron apostar por agrupacións de ritmos estranxeiros, pero afincadas en Galicia. África estivo representada polo grupo de orixe caboverdiana Batuko Tabanka e México polo grupo Mariachi Vigo. Foi unha aposta distinta á dos orixes do festival, pero que tamén tivo grandes resultados. O concelleiro de Cultura explica que o éxito desta edición, pero tamén das anteriores, comeza a colocar ao festival como unha cita de relevancia para os amantes da música tradicional en Galicia, pero tamén para o público en xeral. “Estou seguro que o festival seguirá crecendo co traballo de Algazara e o apoio que sempre ofrecemos no Concello. Xa temos moitas ganas da vindeira edición”, concluíu Fernando Groba.


Fanse públicas as puntuacións definitivas das persoas candidatas a ocupar o posto de director/a do obradoiro dual de emprego MAIS 2020.\nO documento pódese consultar no arquivo adxunto ou premendo aquí.\nFaise pública a listaxe definitiva das persoas seleccionadas como alumnado para o obradoiro de emprego dual MAIS 2020.\nMartes, 15 de decembro\nFanse públicas as puntuacións provisionais do baremo das persoas aspirantes como alumnado, auxiliar administrativo, mestres e dirección para o programa dual de emprego MAIS 2020.\nOs documentos pódense consultar no arquivo adxunto.\nPuntuacións das entrevistas coas candidatas a ocupar o posto dun/ha auxiliar adminstrativo/a para o programa dual de emprego MAIS2020.\nMércores, 9 de decembro\nPuntuacións das entrevistas coas persoas candidatas a director/a que resultaron preseleccionadas para o programa dual de emprego MAIS2020.\nPuntuacións das entrevistas coas persoas candidatas a mestre/a na especialidade de pintura decorativa en construción que resultaron preseleccionadas para o programa dual de emprego MAIS2020.\nPuntuacións das entrevistas coas persoas candidatas a mestre/a na especialidade de limpeza en espazos abertos e instalacións industriais que resultaron preseleccionadas para o programa dual de emprego MAIS2020.\nPuntuacións das entrevistas coas persoas candidatas a mestre/a de Educación de Adultos no obradoiro de emprego dual MAIS2020.\nFaise pública a puntuación da fase de entrevista do proceso de selección de alumnado de Santa Comba e de Val do Dubra para o programa dual de emprego MAIS2020.\nFaise pública a puntuación da fase de entrevista do proceso de selección de alumnado da Baña e de Negreira para o programa dual de emprego MAIS2020.\nFaise público o decreto de corrección dun erro e da modificación do ámbito territorial para a selección do persoal directivo, docente e\nadministrativo do programa dual de emprego MAIS2020.\nO documento pódese consultar nos arquivos adxuntos.\nFaise pública a correción dun erro nas bases que rixen o proceso para selección do alumnado traballador e persoal directivo, docente e administrativo de apoio ao pograma dual de emprego MAIS2020.\nFanse públicas as bases que van rexir o proceso de selección do alumnado traballador e persoal directivo, docente e administrativo de apoio ao pograma dual de emprego MAIS2020, que se poden consultar no arquivo adxunto.\nAs persoas maiores de 18 anos que estean desempregadas e desexen formarse en limpeza de espazos abertos e instalacións industriais ou en pintura decorativa en construción no obradoiro de emprego MAIS2020 formaranse en limpeza de espazos abertos e instalacións industriais (SEAG0209) e outras 8 en pintura decorativa en construción (EOCB0110).\nEste programa de emprego terá unha duración de 9 meses, e a preselección de alumnos/traballadores farase na Oficina de Emprego Santiago Norte. Para poder participar neste obradoiro, as persoas interesadas deberán estar inscritas no Servizo Público de Emprego de Galicia como demandantes de emprego e ter solicitado algún dos seguintes servizos: Escolas Taller (320), Casa de Oficios (330), Taller de Emprego (340), Outro programas de emprego formación dual (370) e 699 suspensión específica programas experimentais de emprego.\nAquelas persoas interesadas en participar neste programa como alumnado e que aínda non estean inscritas nos devanditos códigos poderán facelo ata o día 24 de novembro de 2020 (incluído) solicitando cita previa na oficina de emprego Santiago Norte dende este enlace (preme aquí).\nAs persoas interesadas en formar parte do equipo directivo, docente ou administrativo de apoio do obradoiro de emprego MAIS2020 tamén terán que figurar inscritas na oficina de emprego Santiago Norte solicitando esta ocupación antes do 24 de novembro. Poden solicitar cita previa a través deste enlace (preme aquí)\nPara máis información sobre este proceso, as persoas interesadas poden poñerse en contacto coa Oficina de Emprego Santiago Norte, a través do teléfono 881 867 306 ou pedindo cita previa neste enlace (preme aquí).\n20201126_correcion_bases_MAIS2020.pdf [ ] 329 kB\n20201126_decreto_correcion_erro.pdf [ ] 59 kB\n20201203_Puntuacion_entrevista_alumnado_Bana_Negreira [ ] 181 kB\n20201204_Puntuacion_alumnado_StaComba_VDubra [ ] 841 kB\n20201209_entrevista_director.pdf [ ] 67 kB\n20201209_entrevista_docente_limpeza.pdf [ ] 68 kB\n20201209_entrevista_docente_pintura.pdf [ ] 62 kB\n20201209_entrevista_mestre_educacion_adultos.pdf [ ] 68 kB\n20201210_entrevistas_administrativos_mais2020.pdf [ ] 77 kB\n20201215_puntuacion_baremo_alumnado [ ] 392 kB\n20201215_puntuacion_baremo_mestres [ ] 242 kB\n20201215_puntuacion_baremo_auxiliar_administrativo [ ] 83 kB\n20201215_puntuacion_baremo_direccion [ ] 83 kB\n20201221_Listaxes definitivas alu_20201221110516.pdf [ ] 371 kB\n20201221_puntuacion definitivas director.pdf [ ] 321 kB\n20201116_bases_obradoiro_mais2020 [ ] 1450 kB


Xosé Cerviño García - Howling Pixel\nAlgúns especialistas considérano o escultor máis afamado da súa época e de toda a historia da cantaría galega De Xosé Cerviño opinou así Castelao :\nA Pena, Aguasantas, Cerdedo-Cotobade\nA Pena é un lugar da parroquia de Aguasantas, no concello pontevedrés de Cerdedo-Cotobade. Segundo o IGE do 2010 tiña 2 habitantes (1 home e 1 muller), o mesmo número ca en 2007.\nO nome vén dado por unha pena, unha pedra grande que sobresae da superficie.\nNeste lugar naceu o escultor Xosé Cerviño García (1843-1922), autor do cruceiro do Hío.\nO Igrexario, Aguasantas, Cerdedo-Cotobade\nO Igrexario é un lugar da parroquia de Aguasantas, no concello pontevedrés de Cerdedo-Cotobade. Segundo o IGE en 2010 tiña 54 habitantes (22 homes e 32 mulleres), 4 menos ca en 2007.\nO lugar recibe o nome da igrexa parroquial alí situada, sendo o templo actual de 1888. Preto dela está o peto de ánimas de Aguasantas, de mediados do século XX, así como varios cruceiros, algún deles de Xosé Cerviño García.


Parroquia dos Tilos: mayo 2015\nA parroquia dos Tilos está celebrando este ano as súas vodas de prata. O referente desta parroquia é o Complexo Parroquial no que se aglutinan unha serie de servicios, non só os relixiosos,\nNeste edificio non se saben os servicios que oferta ata que recorres todo o complexo. Unha destas plantas, a do soto, está adicada a Escola Infantil, xestionada polo Concello de Teo, e cedida por este a unha empresa que é quen se ocupa de toda las tarefas educativas. Este servicio está a ser moi demandado polos pais e nais, dado que conta cun amplio horário de apertura, dende as 7,30 da mañá ata as 20,30 da tarde.\nConforman as súas instalacións: a planta das aulas, cociña e servicios, patio cuberto e un patio aberto baixo frondosos carballos. Conta cun cadro de persoal altamente calificado e dunha grandeza humana formidable.\nA Escola Infantil ocúpase, polo tanto, dos primeiros pasos na educación dos nossos nenos, que ós três anos irán a outros colexios. Da parte cultural-recreativa ocúpase a Asociación que desenvolve as súas atividades na planta intermedia do edificio. O ámbito relixioso-espiritual sitúase, localmente, na planta principal.\nCon esta oferta de servicios, o edificio do Complexo Parroquial está expresando activamente o slogan da nesa parroquia: "Cos brazos abertos", Brazos abertos a todos de dentro e de fóra do ámbito parroquial baixo o patrocinio de San Francisco de Asís.


Candeanina libroteca: ABRAZANDO O MONTE\nTodo comezou hai aproximadamente un ano, despois dos devastadores incendios que se produxeron na nosa comarca, cando desde o CEIP Escultor Acuña se nos propuxo colaborar nun proxecto común: educando no monte.\nDesta vez os incendios tocáronnos moi de cerca e precisabamos ofrecerlles un canal onde poideran expresar o seu rexeitamento, estudar as causas e consecuencias dos mesmos, que medidas se poden tomar para a rexeneración dos bosques e como podemos colaborar.\nIniciamos o noso traballo sementando landras. Arturo, o conserxe que colaborou con nós, amosounos o lugar onde se atopa o carballo na nosa escola. Alí recollimos as landras para a futura reforestación.\nO Día Internacional da Poesía e dos Bosques Anxo Moure ensinounos como amar e respectar a natureza.\nNesta andaina estiveron con nós:\nCEIP Alfonso D. Rodríguez Castelao (Navia)\nCEIP Josefa Alonso (Matamá)\nCEIP Sobreira - Valadares\nCase rematado o curso pasado, e de cheo metidas na preparación na actividades de reforestación e abrazo ao monte, convocamos entre os distintos centros participantes un concurso para elexir o logo que representaría a actividade\nDos tres finalistas...\nSaiu elixido o logo de Amet, da nosa escola.\nAo inicio deste curso puxémonos Mans á obra cun obradoiro de pintura de camisetas co logo premiado.\nUn lienzo creado coas nosas pegadas foi pasando de cole en cole ata chegar ao Monte dos Pozos. Con el quixemos agradecer á Comunidade de Montes de Vigo a súa inestimable colaboración.\nE por fin chegou o gran día. O venres 19 de outubro en Valadares, xusto enfrente do CEIP Sobreira-Valadares, levamos a cabo a plantación dos carballos. Nesta repoboación contamos coa colaboración de Montes de Vigo e do alumnado do IES Valadares que fixo de guía e apoio.\nE rematamos esta xornada cunha cadea humana no Monte dos Pozos onde cantamos xuntos a adaptación de " Ven conmigo" de María Fumaca e asistimos ao concerto de Cé Orquestra Pantasma. Tamén se leu o manifesto elaborado polo alumnado de 5º de primaria do CEIP Alonso D. Rodríguez Castelao.\nAquí podedes ver unha pequena mostra do acontecido.\nAbrazando o monte by Slidely Slideshow\na todas as persoas e entidades\nque fixestes posible que esta actividade\nse poidera levar a cabo\nPublicado por CANDEANINA en 16:25\nEtiquetas: Colaboración Intercentros, Educación ambiental, Sementando futuro


O PSdeG-PSOE pide un informe sobre as consecuencias do novo enchufe masivo do PP – PSdeG-PSOE de Ourense\nO PSdeG-PSOE pide un informe sobre as consecuencias do novo enchufe masivo do PP\npor PSdeG-PSOE de Ourense 10 octubre, 2017 3 noviembre, 2017\nO PSDEG-PSOE ESIXE EXPLICACIÓNS A BALTAR DESPOIS DE CERTIFICAR A XUSTIZA QUE AMAÑOU UN CONCURSO PARA COLOCAR, OUTRA VEZ, A UN CENTO DE PERSOAS\nOs socialistas veñen de solicitar un informe técnico ó xefe de recursos humanos da Deputación que detalle as consecuencias económicas e técnicas desta decisión xudicial\nFrancisco Fraga asegura que a sentencia confirma que Manuel Baltar herdou a Deputación de Ourense do seu pai, pero tamén as prácticas ilegais para aproveitarse da institución\nOurense, 10 de outubro de 2017. O PSdeG-PSOE da Deputación esixe explicacións a Manuel Baltar tras certificar a xustiza que o PP amañou un concurso de ascensos para colocar a dedo a un cento de persoas en postos de traballo público. Os socialistas consideran un “escándalo maiúsculo” que as prácticas ilegais de Baltar pai confirmadas en firme polos xuíces de todas as instancias –enchufes masivos de persoas afíns a centos– estean a ser reproducidas por Manuel Baltar sen o mais mínimo ruborizo. E, por iso, acaban de solicitar un informe ó xefe de recursos humanos da Deputación que analice as consecuencias técnicas e económicas desta decisión xudicial.\nSolicitud de informe sobre as consecuencias da sentencia\nO portavoz provincial, Francisco Fraga, asegura que “estamos ante un novo caso de enchufes masivos do baltarismo que non respecta a lei xa que vulnera os principios básicos de mérito e capacidade”. “A sentenza é tan contundente ó afirmar que se buscaba cerrar un concurso supostamente público a uns poucos elixidos polo baltarismo, que ruboriza incluso a algúns dentro do propio PP e, por iso, esiximos explicacións detalladas das consecuencias que pode traer a anulación desta importante porcentaxe do persoal da institución”, explica. O portavoz do socialistas asevera que “ante estes graves feitos ven de confirmarse que Manuel Baltar herdou a Deputación de Ourense do seu pai, pero tamén as prácticas ilegais para aproveitarse da institución que preside pervertendo o cadro de persoal e os servizos públicos”.\nFraga tamén cuestiona o pouco respecto que o PP ten a xustiza: “Chegan a dicir que todo o que di o xuíz é absolutamente falso sen aportar unha soa proba que desmonte a pormenorizada fundamentación xurídica da sentencia. Os políticos debemos respectar o estado de dereito e iso, entre outras cousas, tamén é mostrar respecto á xustiza”.\nEntrada anterior Indagamos sobrecustes nos gastos da misión comercial con Estados Unidos\nSiguiente entrada Esiximos a dimisión da conselleira do Medio Rural e do director de Ordenación Forestal por abandonar á xente á súa sorte


Vieiros: Galiza Hoxe - O 'spammer' estadounidense Jeremy Jaynes queda absolto\nO 'spammer' estadounidense Jeremy Jaynes queda absolto\nO Tribunal Superior de Virxinia (EUA) considera que a lei pola que se condenou vai contra a liberdade de expresión.\nRedacción - 12:30 18/09/2008\nTags: EUA inconstitucional Jeremy Jaynes sentenza spam\nO Tribunal Superior de Xustiza do estado norteamericano de Virxinia decidiu absolver o 'spammer' Jeremy Jaynes, que fora condenado a nove anos de prisión. Segundo o tribunal, a lei anti-spam do estado é "demasiado ampla" e pode coartar o dereito constitucional á liberdade de expresión.\nNa sentenza considérase que enviar correos masivos co remitente falsificado pode ser un xeito de promover o discurso político anónimo, que protexe a primeira emenda da Constitución dos EUA. Deste xeito, anúlase a condena a Jaynes.\nO empresario agora absolto comezou o seu traballo a finais dos anos 90, enviando correo lixo a millóns de persoas de todo o mundo. Calcúlase que facturaba 750 mil dólares ao mes. Porén, no ano 2004 a Policía interviu na súa casa e incautouse do material informático e de 1.300 millóns de enderezos de correo electrónico que tiña gardadas. A pesar de que vivía e traballaba en Carolina do Norte, foi procesado en Virxinia, sede de America On Line (AOL), que o denunciou.\nOs avogados de Jaynes alegaran que a lei contra o spam de Virxinia era inconstitucional, pero o tribunal de apelación rexeitara os seus argumentos. Porén, seis meses máis tarde, aprobou a cuestión de inconstitucionalidade.\nO fiscal xa anunciou que recorrerá a decisión perante o Tribunal Supremo. En calquera caso, Jaynes non sairá da cadea, pois está condenado por outros cargos que lle supoñen uns 42 meses de prisión.\nLei de telecomunicacións: penando o spam\nSentencia a prol do spam no Brasil\nPrimeira multa no Estado por facer "spam"


Os socialistas consideran “xustas e lexítimas” as demandas de persoal de apoio nos colexios do interior coruñés e esixen á Xunta “que atenda as necesidades das familias” - PSdeG - PSOE Provincial da Coruña\nA Agrupación Provincial Socialista da Coruña considera “xustas e lexítimas” as demandas das asociacións de pais e nais de concellos como Melide, Toques e Santiso, que reclaman á Xunta a dotación do personal de apoio necesario nos centros educativos.\n“Estamos de novo na situación prepandemia e as familias protestan con razón, falamos de alumnado cunhas necesidades determinadas que debe estar atendido en condicións”, afirma Estrella Jiménez, secretaria socialista de Educación na Agrupación Provincial.\nEntre as demandas urxentes, os pais e os equipos directivos dos centros falan de recortes en persoal como especialistas en pedagoxía terapéutica, audición e linguaxe, unhas peticións avaladas polos informes dos equipos de orientación que evaluaron aos menores.\n“É un problema que xa vemos en toda a provincia, os recursos baixaron este curso e todo ten máis gravidade cando falamos de nenos e nenas que necesitan un apoio especializado”, engade Jiménez.\nAs agrupacións socialistas locais do interior coruñés levarán tamén este tema aos plenos municipais para aprobar mocións nas que se esixa á Xunta que reaccione e atenda ás familias.\nAdemais deste problema, Estrella Jiménez lembra que “o confinamiento aínda está a ter consecuencias no alumnado, xa que as clases non presenciais agrandaron as diferencias e a consellería está a ignorar esas consecuencias entre o alumnado con dificultades tanto educativas como sociais”.